Burt Kwouk

Burt Kwouk (* 18. júl 1930, Warrington, Spojené kráľovstvo – † 24. máj 2016, Londýn) bol britský herec.

 Životopis 
Jeho rodičia boli Číňania a krátko po jeho narodení sa celá rodina vrátila do Šanghaja, kde žil do svojich 17 rokov. V roku 1947 sa presťahovali naspäť do Británie.

Herectvu sa začal venovať v 50. rokoch minulého storočia. Po epizódnych filmových úlohach sa objavil vo filme o Ružovom panterovi. V roku 1975 doplnil Petera Sellersa v Návrate Ružového pantera. Svoju úlohu dvorného sluhu hlavnej postavy zopakoval aj v ďalších siedmich filmoch až do roku 1993.

Zahral si tiež v troch filmoch o Jamesovi Bondovi – Goldfinger, Casino Royale a Žiješ len dvakrát. V týchto filmoch hral zápornú postavu.

V roku 1968 účinkoval po boku Anthony Quinna a Laurence Oliviera v americkom filme The Shoes of the Fisherman. Najväčší filmový úspech mal v dráme Stevena Spielberga Ríša slnka.

V dôchodku sa venoval rozhlasu a dabovaniu videohier. 1. januára 2011 sa stal dôstojníkom Radu britského impéria za celoživotný prínos v dramatickej tvorbe.

 Osobný život 
V roku 1961 sa oženil s Caroline Tebbs.England & Wales Marriage Index, 1916–2005; Date of Registration: Jul–Aug–Sep 1961; Registration district: Wandsworth; Inferred County: Surrey; Volume Number: 5d; Page Number: 1975 V roku 1974 sa im narodil syn Christopher.England & Wales, Birth Index, 1916–2005; Registration district: St Pancras; Volume 14; Page 2309 Zomrel na rakovinu v Marie Curie Hospice v Hampsteade v Londýne.

 Filmografia 

 Referencie 

 Iné projekty 

 Externé odkazy 



 Zdroj 

Kategória:Anglickí dabingoví herci
Kategória:Anglickí filmoví herci
Kategória:Anglickí rozhlasoví herci
Kategória:Anglickí televízni herci
Kategória:Anglické osobnosti čínskeho pôvodu
Kategória:Držitelia Radu britského impéria